**Severi Laakso** (15. syyskuuta 1988 Tampere) on suomalainen muusikko ja evankelis-luterilaisen kirkon pappi. Hän toimii muusikkopastorin virassa Tampereella. Severi Laakso on toisen polven keikkaileva ammattimuusikko. Hänen isänsä oli pitkän linjan gospelmuusikko Tarvo Laakso. Severi Laakso järjestää yhdessä tiimin kanssa Musiikkia Taivaan täydeltä -olohuoneiltoja Tampereella.

Ura muusikkona
--------------

Esikoisalbuminsa *Suureen maailmaan* Severi Laakso julkaisi helmikuussa 2024. Albumin kappaleista *Suureen maailmaan* ja *Yhteistä leipää* nousivat Iskelmä kuuluu kaikille -soittolistalle Spotifyssa keväällä 2024. 

Severi Laakso on soittanut useissa gospelyhtyeissä esimerkiksi Jakarandassa. Hän on myös säveltänyt ja sanoittanut musiikkia yhtyeen käyttöön. Laakson musiikkia on julkaistu myös hengellisissä laulukirjoissa.

Laakso on myös yksi lastenmusiikkiyhtye Naattiorkesterin jäsenistä, jonka kanssa hän on levyttänyt albumin *Voihan Naatti!* (2021). 

Jo lapsesta asti Laakso on ollut mukana isänsä Tarvo Laakson levyillä taustalaulajana ja soittanut eri instrumentteja. Laakso on soittanut lapsuusperheensä gospelbändi Starwar-yhtyeen levyillä basistina *RRR* (2008), *Rakkaus räiskyköön* (2010), *Tuliterä* (2013), *Häikäisevän viestin tuojat* (2015) ja *Arkhimeden piste* (2016). Yhtyeen kanssa Laakso on esiintynyt gospeltapahtumissa eri puolilla Suomea mm. Maata Näkyvissä -festareilla ja Ristirockissa.

Soolouransa lisäksi Severi Laakso työskentelee muusikkona useiden ammattilaisten kanssa. Hänellä on duo yhdessä laulaja Berit:n kanssa.

Palkinnot ja tunnustukset
-------------------------

Severi Laakson säveltämä ja sanoittama kappale *Osaatko sinä?* voitti Salon uusien lastenlaulujen sävellyskilpailun vuonna 2021. 

Naattiorkesterin albumi *Voihan Naatti!* valittiin vuoden lastenmusiikkialbumiksi lastenmusiikin Jellonagaalassa vuonna 2021. Albumi oli myös ehdolla Emma-gaalassa vuonna 2021 lastenmusiikki-kategoriassa. 

Severi Laakso oli Radio Sunissa Viikon tähtikokelas tammikuussa 2024. 

Severi Laakso JJ:n studiolla Tampereella

Lähteet
-------



1. ↑  Severi Laakson yhteystiedot *Tampereen seurakuntayhtymä*. Viitattu 6.3.2024.
2. ↑  Lastenmusiikki tuo vastapainoa muusikkopastori Severi Laakson työhön *Kotimaa*.  25.4.2023. Viitattu 6.3.2024.
3. ↑  Severi Laakso ottaa kitaran mukaan jopa saarnastuoliin – tamperelaispappi teki palkitun lastenlaulun *Aamulehti*.  26.3.2021. Viitattu 6.3.2024.
4. ↑  Musiikkia taivaan täydeltä olohuoneillat - Eteläinen seurakunta *tampereenseurakunnat.fi*. Viitattu 6.3.2024.
5. ↑  Ensilevy on iso askel *Silta*. Viitattu 6.3.2024.
6. ↑  Naattiorkesteri Meistä *naattiorkesteri.fi*.  4.1.2022. Viitattu 6.3.2024.
7. ↑  Berit esittää monille rakkaita hengellisiä lauluja *Silta*. Viitattu 6.3.2024.
8. ↑  Lastenlaulufestivaaleja on Salossa vietetty auringonpaisteessa *Finland Festivals*.  31.8.2020. Viitattu 6.3.2024.
9. ↑  Lastenmusiikin parhaat tekijät palkitaan Jellonagaalassa – katso musiikkiesitysten värittämä gaala suorana klo 20! *Ilta-Sanomat*.  16.11.2021. Viitattu 6.3.2024.
10. ↑  Emma-ehdokkaat julki – ehdokkuuksia rohmusi yllätysnimi *www.iltalehti.fi*. Viitattu 6.3.2024.
11. ↑  SUN Viikon Tähtikokelas: Severi Laakso *Radio SUN*.  17.1.2024. Viitattu 6.3.2024.